Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: üzletrészessé, illetve nyugdíjassá, továbbá akiknek szövetkezete az 1992. évi II. törvény szerint nem alakult át, illetve
Paragraph Index: 58

üzletrészessé, illetve nyugdíjassá, továbbá akiknek szövetkezete az 1992. évi II. törvény szerint nem alakult át, illetve akik ajándékozás, valamint adásvétel útján jutottak (nem alanyi jogon) szövetkezeti üzletrészhez. Mivel a kötelezõen – valamint a közgyûlés döntésétõl függõen – vagyonnevesítésben részesülteknek nem volt tulajdoni igényük az üzletrészjuttatásra, minek következtében ex gratia jutottak üzletrészhez, az államnak nem volt alkotmányos kötelezettsége sem arra, hogy az üzletrészeket megvásárolja, sem arra, hogy az üzletrészeket az 1992. évi névértéken vásárolja meg. Ilyen alkotmányos kötelezettség híján is a Kormány úgy döntött, hogy „… indokoltnak tartja a különbözõ üzletrész-tulajdonosok hátrányos helyzetének megszüntetését, piaci eszközök igénybevételével az üzletrészek állam által finanszírozott megvásárlásával.”. „Az Alkotmánybíróság gyakorlatában a diszkrimináció tilalma nemcsak az alapjogok körében tett hátrányos megkülönböztetést zárja ki, hanem azt is megköveteli, hogy a jognak mindenkit egyenlõen (egyenlõ méltóságú személyként) kell kezelnie, azonos tisztelettel és körültekintéssel az egyéni szempontok azonos mértékû figyelembevételével kell a jogosultságot és a kedvezmények elosztásának szempontjait meghatározni.”

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes